രക്തം കൊടുക്കുന്നതുമായി ബന്ധപ്പെട്ട തര്ക്കം യുവാവിനെ കൊലപ്പെടുത്താന് ശ്രമം പ്രതിയെ പോലീസ് പിടികൂടി കൊല്ലം .രക്തം കൊടുക്കുന്നതുമായി ബന്ധപ്പെട്ടുണ്ടായ തര്ക്കത്തില് യുവാവിനെ കൊലപ്പെടുത്താന് ശ്രമിച്ചയാള് പോലീസ് പിടിയിലായി. ശക്തികുളങ്ങര കന്നിമേല് മൂന്ന് തെങ്ങിന്തറ വീട്ടില് നിന്നും ശക്തികുളങ്ങര ഷീജാ ഭവനത്തില് വാടകയ്ക്ക് താമസിക്കുന്ന അശോക് കുമാര് 53 ആണ് പോലീസ് പിടിയിലായത്. ശക്തികുളങ്ങര സ്വദേശിയായ വിഷ്ണുവിന്റെ ബന്ധു അപകടത്തില് പരിക്കേറ്റ് മെഡിക്കല് കോളേജ് ആശുപത്രിയില് ചികിത്സയിലുളള രോഗിക്ക് ശസ്ത്രക്രിയയ്ക്ക് രക്തം ആവശ്യമുളളതായി ലഭിച്ച അറിയിപ്പില് അന്വേഷണം നടത്തി വരുകയായിരുന്നു. ശക്തികുളങ്ങര വാറുകാവ് അമ്ബലത്തിന് സമീപം വച്ച് രക്തം നല്കുന്നതുമായി ബന്ധപ്പെട്ട അന്വേഷണത്തില് പ്രതി ഇടപെട്ടത് വിഷ്ണുവിന് ഇഷ്ടപ്പെടാതിരിക്കുകയും പ്രതിയെ കൈയ്യേറ്റം ചെയ്യുകയും ചെയ്തു. ഇതില് കുപിതനായ പ്രതി കൈവശമുണ്ടായിരുന്ന ബ്ലേഡ് പോലുളള ആയുധം വച്ച് വിഷ്ണുവിന്റെ കഴുത്തില് വരഞ്ഞ് കൊലപ്പെടുത്താന് ശ്രമിക്കുകയായിരുന്നു. തറയില് വീണ വിഷ്ണുവിനെ ഇയാള് ശരീരമാസകലം ബ്ലേഡ് കൊണ്ട് മുറിവേല്പ്പിക്കുകയായിരുന്നു. സംഭവ സ്ഥലത്തെത്തിയ ശക്തികുളങ്ങര ഇന്സ്പെക്ടറും സംഘവും ഇരുവരെയും കൊല്ലം ജില്ലാ ആശുപത്രിയില് എത്തിക്കുകയും പ്രതിയെ കസ്റ്റഡിയില് എടുക്കുകയും ആയിരുന്നു. ശക്തികുളങ്ങര പോലീസ് സ്റ്റേഷനിലെ ഇന്സ്പെക്ടര് ബിജൂ.യൂ, സബ്ബ് ഇന്സ്പെക്ടര്മാരായ അനീഷ്, സലീം എ.എസ്സ്.ഐ പ്രദീപ്, സുനില്കുമാര്, അനില്, എസ്സ്.സി.പി.ഓ ബിജൂ, മനീഷ്, ശ്രീലാല് എന്നിവരടങ്ങിയ സംഘമാണ് ഇയാളെ കസ്റ്റഡിയില് എടുത്തത്. പ്രതിയെ റിമാന്റ് ചെയ്തു Tags